Jaat

Jaat (Psophocarpus tetragonolobus (L.) D.C.) nyaéta salah sahiji tangkal anu ngarambat anggota tina kulawarga Fabaceae (Leguminosae). Pucuk jeung buah ngorana (polong) dimangpaatkeun pikeun sayuran ogé lalab.  Di Sumatera jaat téh ngarana kacang botol atawa kacang belingbing (Sumatera beulah kulon, jeung Minangkabau (1985). Sayur-Mayaur untuk Karang Gizi. hal.2830. Jakarta:Penebar Swadaya.), kacang embing sebutan urang (Palembang), Unggal daérah béda-béda nyebutkeun ieu jaat di antarana waé ;  cipir, cicipir, kěcipir (basa Jawa);  kělongkang (basa Bali), jeung  biraro (Manado, Ternate);  1987.  Tumbuhan Berguna Indonesia 2: 1068-69.  Badan Penelitian dan Pengembangan Kehutanan, Bogor. 
(edisi 1916: 348) kacang botor, k. botol, jeung k. kumbotor (Basa Melayu Pontianak).  Dina basa Inggris katelah  Winged bean, Winged pea, Four-angled bean (ieu dumasar kana wujudna);  aya ogé dingaranan  Goa bean jeung Asparagus pea.

Ciri mandiri
Tutuwuhan ieu hirupna ngarambat, meulit kana turus, wujudna ngarungkun. Dina budidaya atawa ngahaja melak sok dipaké turus pikeun ngarambat, Tapi umpamana diantepkeun ngampar bisa nguyupuk  nutupan taneuh atawa lahan mangpaatna bisa waé pikeun ngahalangan jukut atawa hama supaya henteu bisa ngarekahan. Tangkalna buleud, aya bukuan (ruasan), hampos henteu jadi kai, Panjangna bisa nepikeun ka  4 m. Akarna loba, ngapar handapeun taneuh ieu akar ogé sakapeung ngagedéan mangrupa beuti (umbi).

Daun-daun selang seling dina sagagang ngajéjér  tilu lambar;  gagang  daun 3–12 cm, rakis 1,5–5,5 cm.  Anak-anak daun lonyod  rada tirus mangrupa segitilu, 4–15 cm × 3.5–12 cm, sakapeung aya ogé anu rada buleud, méncos ka tungtungnakeun;  kelirna héjo. kembang jiga kukupu, dina sagagang kembang eusina 2–10 kembang anu bijil tina sela-sela gagang daun jeung tangkal, Kembangna anu ngaranggeuy dina gagang panjangna  kurang leuwih 5–15 cm, rakisna 1–10 cm, aya buluan saeutik.  Kembangna (klaminan) dua, gagang kembang panjangna 5 mm;  Palapah kembang jiga pipa panjangna  4–6 mm, wujuda henteu rampak (sarua), antara  2 mm, héjo nepika beureum -bungur kolot;  mahkota biru, biru pias, krém, atawa rada beureum, benang sari 10, dina dua tukal (9 + 1);  pibuaheuna nongtot.  Buah polong guguratan manjang sakapeung lonyod, wujudna segi opat kalawan unggal juruna mibanda samodél jang-jang anu rérégéan, 6–40 cm × 2–3,5 cm, kelirna héjo dina mangsa ngora tuluy robah jadi hideung jeung ngagaringan dina mangsa geus kolot, sikina aya  5–21 siki. Ku lantaran buahna aya samodél jangjangan  jeung rérégéan tungtungna, sakapeung ieu buah jaat sarimbagan jeung buah balingbing, malahan di  Sumatera mah ieu buah  dipiwanoh ngarana ku  kacang bělingbing (Basa Minangkabau). Sikina buleud ukurana  5–10 mm, kelirna aya anu konéng, coklat aya ogé anu hideung, sakapeung ogé aya anu bodas, ieu buah Jaat sawaréhna aya nu totolan (berbintik).

Mangpaat
Di Indonesia, jaat ngahaja dipelak pikeun dipanén buah ngorana, pucuk jeung daun ngora pikeun lalab jeung bahan pecel, urab, atawa  campuran sayuran séjéna  (1981). Sayur-sayuran. 6:5455. Jakarta:Balai Pustaka bekerjasama dengan LBN-LIPI. Numutkeun Rumphius, beuti (umbi) tina akar jaat bisa di dahar tapi saméméhna kudu dikulub heula, jeung ieu beti jaat téh kudu diala saméméh buahna karolot . Rasa beuti jaat sarua jeung bangkuang . Siki jaat anu karolot bisa ogé didahar tapi saméméhna kudu disangray heula (Sd. botor, Jw. cipir)  .

Daunna mibanda hasiat pikeun ubar. Ekstrak daun jaat baheula bisa dipaké ngubaran panon bareuh jeung ngubaran nyeri ceuli. Daun  jaat anu dirieus terus dicampurkeun jeung buah  adas pulasari dipaké pikeun ngubaran bisul.  Siki jeung daunna mibanda  flavonoid, saponin, jeung tanin.

Jaat digolongkeun kana tutuwuhan  anu dimangpaatkeun pikeun nutupan taneuh bisa ogé pikeun dijieun gemuk héjo (organik) anu alus tur  eféktif ku sabab gancang jadina tur kaasup kana pameungkeut nitrogen anu hadé. Dina prakna budidaya, tangkal jaat henteu mikabutuh gemuk sama sakali.

Kandungan kimiawi
Siki jaat mibanda kandungan  protein anu loba  (27,8-36,6%), ogé kandungan  lemakna (14,8-17,9%), zat-zat ieu sarua dipibanda ogé ku kacang kadelé. Malahan siki jaatmah mibanda kandungan séjén nyaéta  fosfor, kalsium, jeung  magnesium.  Kandungan  kalsium anu panglobana ayana dina daunna..  1983.  Chemical composition of winged bean (Psophocarpus tetragonolobus) varieties.   J. Nutr. Sci. Vitaminol (Tokyo).  1983 Oct; 29(5) : 621-9. Tangkal jaat ogé mibanda  karbohidrat, vitamin C, tur  tocopherol mangrupa  antioksidan anu mangaruhan kana awak leuwih loba nyerep  vitamin A anu alus pikeun kaséhatan panon.
Unggal 100 g polong ngora ogé ngandung vitamin A (340-595 SI), zat beusi (0,2-12,0 mg), vitamin C (21-37 mg), ogé sababaraha vitamin sareng mineral penting sanésna.
  Salaku sayuran, polong ngora henteu ngan ukur unggul dina hal gizi, tapi ogé dina rasa anu khas.  Dibandingkeun sareng bagian sanésna, siki jaat anu kolot ngagaduhan komposisi nutrisi anu pangsaéna, tapi sanaos kitu kirang dikonsumsi tibatan tina polong ngorana.  Sikina anu kolot seueur dianggo  salaku binih tibatan kadaharan.


Sikina kacang jaat ngandung nutrisi sapertos protéin , gajih , karbohidrat , vitamin sareng mineral anu lumayan luhur upami dibandingkeun sareng polong ngorana, beuti , kitu ogé daun .
  Kandungan protéin sareng karbohidrat tina siki jaat malah dipalar bisa  ampir sami sareng kécap. 
 Disungsi4 Maret2021

Asal muasalna
Para ahli tacan méré kacindekan anu buleud ngeunaan asal muasal ieu tangkal jaat; utamana tacan dipanggihan/kapangging tangkal jaat anu hirupna liar, kabéh anu kapanggih  mangrupa hasil tina budidaya. Panglobana ruma tangkal jaat  Indonésia ayana diPapua, diwilayah pagunungan wetan nagara  India, ogé wilayah  Burma anu mangrupa tatanggana;  ku lantaran ieu ogé para élmuwan boga panyangka yén wilayah-wilayah éta pisan mangrupa puseur domestikasina. Tapi numutkeun  Setijati Sastrapradja, Jaat téh asalmuasalna ti  Indonesia jeung Papua Nugini. Kecipir loba kapanggih dibudidayakeun di Asia Tenggara Salian taneuhna subur ogé cukup cahaya panon poe. Tangkal Jaat bisa alus dipelakeun dina  1000 mdpl. Dina taun '80-an di Indonesia, jaat ieu dipaké pepelakan sela tanaman sela di antara pepelakan di pakarangan. Patani-patani geus apal kana harga  jaat anu alus, Hanjakal dina témpo ngajual henteu ramé jiga engkol atawa kangkung, antukna tangkal jaat ieu henteu penah dipelak dina ukuran loba jeung lega. Sawaréh para ahli boga kayakina anu mana ieu tangkal jaat kaasup kana kulawarga Psophocarpus snu lisn ti Afrika, aya deui anu nyebutkeun jaat dina mangsa liarna aya di Asia tapi kiwari geus tumpur.

Referensi

 Tutumbu Kaluar 

  Prohati:  Kecipir .
  IPTEK:  Kecipir .
  PFAF:  Psophocarpus tetragonolobus 
  Floridata:  Psophocarpus tetragonolobus

Kategori:Bungbuahan
Kategori:Sayuran
Kategori:Beuti
Kategori:Tutuwuhan ubar
Kategori:Fabaceae
Kategori:Lalab